《次白门江上》
明代·唐献可

十日无端学泛家，随缘诗酒坐星槎。
汀头烟舞盘青鸟，江底光翻坠彩霞。
浪激寒潮初破梦，月移子夜浅衔沙。
长年快说东风急，吹落芦洲几里花。

作者简介：常州府武进人，字君俞。唐顺之曾孙。少读书任侠，挥金不问出入，家畜女妓，极园亭歌舞之胜。工书画，书宗米体，画有宋元余韵。尝诣阙为顺之请谥，不就荫叙归，而家益落。有大志无所展，怅怏而卒。